Новини от ЕС | България е на пето място по равно включване на мъжете и жените на трудовия пазар в ЕС - Dnevnik.bg
България е на пето място по равно включване на мъжете и жените на трудовия пазар в ЕС
13:48, 07 май 15 , 1947
За първи път от финансовата криза насам нивата на заетостта във възрастовата група от 20 до 64 г. в Европейския съюз (ЕС) са пораснали през 2014 г., достигайки 69.2%. Все още обаче заетостта не достига до върховите си нива от 2008 г – 70.3%, сочи доклад на Евростат. Стратегия "Европа 2020" поставя за цел общата заетост в тази възрастова група да достигне поне 75% до 2020 г.
Различават се обаче тенденциите при заетостта на мъжете и жените в ЕС – заетостта на мъжете достигна 75% през 2014 г. – повишена в сравнение с нивата от 2013 г., но все още под нивата си от 2008 г.
Заетостта при жените обаче отбелязва трайна тенденция на растеж от 2010 г. – до 63.5% през 2014 г., като е нараснала над нивата си от 2008 г. (62.8%).
Четири от държавите членки вече са постигнали националните цели, заложени в Стратегия "Европа 2020" - Германия, Хърватия, Малта и Швеция.
Най-висок е ръстът на заетостта (от 20 до 64 г.) в Унгария, Португалия, Хърватия и Литва. Нива на заетост над 75% за 2014 г. са регистрирани в Швеция (80%), Германия (77.7%) , Обединеното кралство (76.2%), Холандия (76.1%) и Дания (75.9%).
От другата страна с нива на заетост под 60% са Гърция (53.3%), Хърватия (59.2%), Испания и Италия (59.9%) .
Докладът на Евростат обръща специално внимание на заетостта при по-възрастните, чието включване на пазара на труда е приоритет за стратегията. Най-висока заетост в групата от 55 до 64 г. се наблюдава в Швеция (74%), Германия (65.6%), Естония (64.0%), Дания (63.2%), Великобритания (61%) и Холандия (60.8%).
Най-ниското участие на пазара на труда в тази възрастова група е регистрирано в Гърция (34%), Словения (35.4%), Хърватия (36.3%) и Малта (37.7%). Индикаторът се повишава във всички държави членки с изключение на Гърция, Хърватия и Кипър.
Разликите в нивата на заетост при мъжете и жените варират значително в много държави членки през 2014 г. Най-малка е разликата във Финландия, където работещите жени са 72.1%, докато работещите мъже са 74%. След Финландия най-добре в равенството между половете на трудовия пазар се представят Литва, Латвия и Швеция.
Най-голяма разлика между процентите работещи жени и мъже в групата 20 - 65 г. е в Малта, където 51.9% от жените и 80.3% от жените работят. Малта следват Италия, Чехия и Румъния.
България е на пето място по равенство между половете на трудовия пазар според този индикатор – 6.1% е разликата между работещите жени и мъже в страната.
61.5% е общата заетост в България за 2014 г., като спрямо 2013 г. тя е пораснала от 63.5%.
За последната година са пораснали както нивата на работещите жени, така и на работещите мъже. Въпреки това страната все още не е постигнала заложените цели по стратегия "Европа 2020", а именно заетостта през 2020 г. да бъде 76%.
По показателя за включване на най-възрастната група от работната сила (55 - 64 г.) България има нива, почти равни на средните за целия Европейски съюз. И в тази класация нивата на страната се подобряват спрямо 2013 г., като растат от 47.4% до 50% през 2014 г.
"Европа 2020"
Класация определи България като най-впечатляващия кредитополучател в региона
Рейтинг: 726 14:19, 07 май 15 Неутрално
Докладът обръща ли внимание на базата от която излизат тези проценти? Очевадно - не. При положени, че всяка година от България емигрират по 80-100 000 души задържането на % заетост означава, че заетостта в абсолютни числа се е сринала. То това е тенденция с малки прекъсвания от 1989г.
Рейтинг: 8726 14:37, 07 май 15 Неутрално
Този път на завидното пето място.Няма все последни да сме.
Рейтинг: 1489 14:44, 07 май 15 Неутрално
Понякога даже жените издържат мъжете си, и семейството като цяло.
Рейтинг: 2056 22:39, 07 май 15 Неутрално
В някои общества жените доста лесно се отказват от работа в името на семейсвото, да не кажа не могат да дочакат добрия повод. Често прекъсват за по 8-10г или изобщо не се връщат. И църквата има принос за това възпитание.